અમદાવાદના ગાયકવાડ હવેલી પોલીસ સ્ટેશન વિસ્તારમાં બે સગીર બહેનો પર દુષ્કર્મના ગુનામાં પોલીસે આરોપી ઇમામ ઉલ ઉર્ફે પપ્પુની ધરપકડ કરી છે. ઇમામ ઉલ ઉર્ફે પપ્પુ નામનો આરોપી ખમાસા ચાર રસ્તા વિસ્તાર પાસે સહારા લેડીઝ ગારમેન્ટ નામનું કારખાનું ધરાવે છે જ્યાં ફરીયાદી મહિલા કામ કરતી હતી અને કામના સમયે આ બંન્ને સગીરાઓ સાથે તેને આ દુષ્કર્મ ગુજાર્યું હોવાનું મહિલાએ જણાવ્યુ હતું. વધુમાં તેણે મહિલાના વીડિયો તેમજ ફોટા લઇ તેને વાયરલ કરવાની ધમકી આપીને વારંવાર દુષ્કર્મ આચર્યું હતું. તેવી માહિતી પણ સગીરાઓએ પોલીસને આપી હતી.